21.8.2008 Jurnalul Oficial al Uniunii Europene L 223/3 REGULAMENTUL (CE) NR. 826/2008 AL COMISIEI din 20 august 2008 de stabilire a normelor comune de acordare a ajutorului pentru depozitarea privată a anumitor produse agricole COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole şi privind dispoziţii specifice referitoare la anumite produse agricole („Regulamentul unic OCP”) (!), în special articolul 43 literele (a), (d) și ()), coroborat cu articolul 4, întrucât: () Articolul 28 din Regulamentul (CE) nr. 1234/2007 prevede că ajutorul pentru depozitare privată trebuie să se acorde pentru unt, brânza Grana Padano, brânza Parmigiano Reggiano şi brânza Provolone. Articolul 31 din Regulamentul (CE) nr. 1234/2007 prevede că ajutorul pentru depozitare privată poate fi acordat pentru zahăr alb, ulei de măsline, carne proaspătă sau congelată de bovine adulte, brânzeturi cu păstrare îndelungată şi brânzeturi fabricate din lapte de oaie și/sau de capră, carne de porc, carne de oaie și carne de capră. Pentru a pune în aplicare schema de ajutor în timp util, ar trebui stabilite normele detaliate de aplicare ale Regu- lamentului (CE) nr. 1234/2007. În prezent, posibilitatea de acordare a ajutorului pentru depozitare privată este prevăzută în regulamentele Consi- liului privind organizarea comună a piețelor în sectorul anumitor produse. Aceste regulamente au fost înlocuite de Regulamentul (CE) nr. 1234/2007. Pentru a simplifica și eficientiza sistemele de gestionare şi control, ar trebui stabilite norme comune pentru punerea în aplicare a schemei de ajutor pentru depozitare privată. Ajutorul pentru depozitarea privată a produselor menționate la articolele 28 și 31 din Regulamentul (CE) nr. 1234/2007 ar trebui, de asemenea, să fie stabilit în avans sau prin procedură de licitație. (') JO L 299, 16.11.2007, p. 1. Regulament modificat ultima dată prin Regulamentul (CE) nr. 510/2008 al Comisiei O L 149, 7.6.2008, p. 61). (7) (10) (11) (12) O schemă de ajutor pentru depozitarea privată a produselor menționate la articolul 28 din Regulamentul (CE) nr. 1234/2007 ar trebui pusă în aplicare atunci când sunt îndeplinite condițiile menționate în regulamentul respectiv. O schemă de ajutor pentru depozitarea privată a produselor menționate la articolul 31 din Regulamentul (CE) nr. 1234/2007 poate fi pusă în aplicare atunci când sunt îndeplinite condițiile menționate în regulamentul respectiv. Restructurarea industriei zahărului în Comunitate a dus la o diferențiere regională, unele regiuni având un excedent de zahăr, datorat producției locale sau importurilor, şi alte regiuni fiind deficitare. În regiunile cu surplus, se estimează o tendință de scădere a prețurilor la nivel de producător, deoarece oferta locală depășeşte cererea locală. În regiunile cu un deficit, se estimează o tendință de stabilitate a prețurilor la nivel de producător, deoarece oferta locală nu satisface cererea locală. Scăderea preţurilor în anumite state membre nu se va reflecta în prețul mediu comunitar şi, prin urmare, ar trebui adoptate dispoziții pentru deschiderea procedurilor de licitaţie numai în statele membre în care prețurile medii naționale se situează sub nivelul de 80 % din prețul de referință. Ca regulă generală, pentru a facilita gestionarea şi controlul, ajutorul pentru depozitare privată ar trebui acordat numai operatorilor stabiliți și înregistrați ca plătitori de TVA în Comunitate. Pentru a asigura un control eficient al producției de ulei de măsline şi de zahăr, operatorii care ar putea beneficia de ajutorul pentru depozitare privată ar trebui să înde- plinească anumite condiții suplimentare. În scopul asigurării unei monitorizări corecte a acestor regimuri, informațiile  necesare pentru încheierea contractului de depozitare ar trebui specificate în prezentul regulament, precum şi obligațiile părților contractante. Pentru a îmbunătăţi eficiența schemei, contractele ar trebui să se refere la o anumită cantitate minimă, dife- rențiată corespunzător în funcţie de produs, după caz, şi la obligaţiile care urmează să fie îndeplinite de către contractant, în special cele care permit autorității competente responsabile de controlarea operațiunilor de depozitare să efectueze o inspecție eficientă a condițiilor de depozitare.